Here is a page extracted from Wikipedia that may contain CSS, HTML, and a lot of unformatted text.

Title: Lasieso
Content: Iste articlo ye sobre un lugar d'o municipio de Samianigo. Pa atros usos se veiga Lasieso (desambigación).

Lasieso ye un lugar d'a provincia de Uesca situato en o municipio de Samianigo, en l'Alto Galligo, cerca d'a confluencia d'os ríos Galligo y Guarga.

Entre os suyos edificios, aliniatos toz arredol d'a carrera prencipal, destacan a ilesia de Sant Per, casa Estaún, casa Cirujano u a casa-patio d'os Allué.

O lexico aragonés d'intrés etnografico de Lasieso se conoix relativament bien por figurar esta localidat en l'ALEANR con a sigla Hu 110.

Toponimia 
Se creye que o nombre de Lasieso promana d'o latín SESSUS (población) u d'un nombre de persona latín LASIO.

Demografía 
Teneba a la fin d'o sieglo XV 6 fuegos. A mitat d'o sieglo XIX yeran 19 os suyos habitants y en 1981 encara en yeran 51. En 2016 a suya población ye nomás de 10 habitants.

Puestos d'intrés 
A Ilesia de Sant Per de Lasieso, una ilesia adedicada a Sant Pero en estilo romanico que fa parte d'as ilesias de Sarrablo y que ye la ilesia parroquial d'o lugar. Exteriorment l'edificio, en piedra picada chicota (menos en a suya torre y en a parte ma baixa d'a nau, que son de tamanyo normal), parixe estar formau por dos naus pero que en realidat nomás en tien que una sola nau con una cambra adosada baixo la suya torre y a on se i dentra dende la nau prencipal; a la ilesia se i dentra a traviés d'un arco de meyo punto.

Referencias

Vinclos externos 

Lugars de Samianigo
Lugars d'a provincia de Uesca
Localidaz d'a diocesi de Chaca en l'Alto Galligo